Flavkresta noktardeo

La flavkresta noktardeo (Nyctanassa violacea, iam lokita en la genron Nycticorax), nomita ankaŭ Amerika noktardeo, estas tre malgranda ardeo, simila laŭ aspekto al la Nigrakrona noktardeo kaj ununura vivanta taksono el la genro Nyctanassa. Ĝi troviĝas tra granda parto de Ameriko, ĉefe (sed ne nur) en plej varmaj marbordaj regionoj; ekzemple ĉe la manglejoj de Petenes en Jukatano.

eta|maldekstra|Ĉe Ŝtata Parko Brazos Bend, Usono.

Rilata ardeo, nome la Bermuda noktardeo, estis endemia de Bermudo, sed iĝis formortinta sekve de la homa koloniigado.

 Aspekto 
Plenkreskulo estas ĉirkaŭ 61 cm longa kaj pezas 625 g. Ĝi havas nigran fortikan bekon kaj blankecan kronon en tre bunta kapo ĝenerale nigra sed kun la hela kronareo kaj alia tre blanka kaj kontrasta bendo el subokulo tra la orelareo al la nukoflankoj. Ĉiuj bordoj estas klare limigitaj. La irisoj estas tre rimarkinde ruĝaj kaj la okuloj havas fajnajn helajn ĉirkaŭokulojn. La blanka krono flaviĝas foje el la frunto kio nomigas la specion; same pendas malantaŭen kelkaj blankaj ornamoplumoj kiaj ĉe aliaj noktardeoj. La bridoj iom helnuancas ĉefe ĉe la bazo de la suba makzelo.

La dorso kaj la internaj flugilkovriloj estas nigrecaj kun tre markataj blankaj aŭ helaj bordoj kio havigas tre striecan kolorfonon. La resto kaj de la flugiloj kaj de la korpo estas helgriza kun blueca nuanco kio havigas ioman tialon por la latina scienca nomo violacea, kvankam ne tre ĝuste. La kruroj estas mallongaj ĉe ardeoj kaj flavecaj kun iom da oranĝeca nuanco.

Junuloj similas al junaj Nigrakronaj noktardeoj, sed estas ĉefe brunaj makulecaj je blanka aŭ griza.

 Kutimaro 
En plej varmaj lokoj, kelkaj estas loĝantaj birdoj; aliaj migras al Centrameriko kaj Karibio. Ili povas eventuale vagadi norden al malsupraj Grandaj Lagoj aŭ Ontario post la reprodukta sezono.

 Manĝo 
eta|maldekstra|Manĝante en Florido, Usono.
Tiuj birdoj gvatas siajn predojn ĉe akvobordoj, ĉefe dumnokte. Ili manĝas ĉefe krustulojn, moluskojn, ranojn, akvajn insektojn kaj malgrandajn fiŝojn.

 Reproduktado 
Ties reprodukta habitato estas marĉoj el orienta Usono tra marbordaj areoj de Meksikio kaj Centrameriko al nordorienta Sudameriko sed ankaŭ laŭ la tuta marbordo de Brazilo kaj al nordokcidenta Sudameriko ĝis suda Ekvadoro. Ili ofte nestumas en kolonioj, kutime sur platformoj el bastonetoj en arboj aŭ arbustoj. La ino demetas 3–5 palbluverdecajn ovojn.

 Eventualaj subspecioj 
 ITIS distingas du subspeciojn ITIS, 174842, Nyctanassa violacea (Linnaeus, 1758).:
 Nyctanassa violacea bancrofti
 Nyctanassa violacea violacea
 Peterson distingas kvin subspeciojn Zoonomen, Ciconiiformes, Nyctanassa violacea.:
 Nyctanassa violacea bancrofti Huey 1927
 Nyctanassa violacea caliginis Wetmore 1946
 Nyctanassa violacea cayennensis (Gmelin) 1789
 Nyctanassa violacea pauper (Sclater,PL & Salvin)
 Nyctanassa violacea violacea (Linnaeus) 1758

 Kuirarta uzado 
Menciita kiel “Gros bec” (el franca signife dikbekulo), aŭ komune kiel noktardeo, tiu birdo estis manĝata kiel formo de ĉasbirdo en la Kaĵuna kuirarto. Ŝtelĉasistoj foje rabas nestojn por la brusta viando de junuloj, praktiko kiu povus detrui tutan birdarejon. Ankaŭ ibisoj (bec croche) estis same manĝataj. Mortigi tiujn naturajn birdojn estas nune kontraŭleĝa.bec meat was a delicacy  Lafayette (LA) Daily Advertiser

 Literaturo 
  Kriterioj kial tiu specio estas Malplej Zorgiga.
 World Wildlife Fund. 2010. Petenes mangroves. eld. Mark McGinley, C.Michael Hogan & C. Cleveland. Encyclopedia of Earth. National Council for Science and the Environment. Washington DC
 Stiles kaj Skutch. A guide to the birds of Costa Rica. ISBN 0-8014-9600-4

 Bildaro 

 Referencoj 

 Literaturo 
 National Geographic Society: Field Guide to Birds of North America. Washington D.C. 1999.
 David Sibley: The North American Bird Guide. London 2000.

 Eksteraj ligiloj 

 Bermuda Audubon Society.
 Bermuda rete: Bermuda Faŭno. 
 Bermuda Aquarium, Museum & Zoo Biodiversity Project. 
 Kampogvidilo ĉe Flickr
 Poŝtmarkoj  bird-stamps.org (kun mapo)
 Flavkresta noktardeo ĉe Internet Bird Collection

Kategorio:Ardeoj
Kategorio:Ardeedoj
Kategorio:Pelikanoformaj
Kategorio:Birdoj de Ameriko
Kategorio:Birdoj de Kolombio
Kategorio:Birdoj de Ekvadoro
Kategorio:Birdoj de Venezuelo